UPSSSC Junior Assistant 2019: यूपीएसएसएससी जूनियर असिस्टेंट परीक्षा का एडमिट कार्ड जारी, यहां करें चेक  
यूपीएसएसएससी जूनियर असिस्टेंट लिखित परीक्षा एडमिट कार्ड जारी
24 दिसंबर को आयोजित की जानी है परीक्षा
यूपीएसएसएससी  ने जूनियर असिस्टेंट पद पर 1403 वैकेंसी की घोषणा की है
उत्तर प्रदेश अधीनस्थ सेवा चयन आयोग (Uttar Pradesh Subordinate Services Selection Commission) ने जूनियर असिस्टेंट पद के लिए होने वाली लिखित परीक्षा का एडमिट कार्ड (UPSSSC Junior Assistant Exam Admit Card) जारी कर दिया है. उम्मीदवार UPSSSC की आधिकारिक वेबसाइट पर जाकर एडमिट कार्ड डाउनलोड कर सकते हैं. उम्मीदावार रजिस्ट्रेशन नंबर और जन्मतिथि की मदद से एडमिट कार्ड डाउनलोड कर सकेंगे. बता दें कि UPSSSC ने जूनियर असिस्टेंट पद पर 1403 वैकेंसी की घोषणा की है. UPSSSC जूनियर असिस्टेंट लिखित परीक्षा (UPSSSC Junior Assistant Written Exam) 24 दिसंबर को आयोजित की जानी है.
यह भी पढ़ें-Assam TET Exam: 22 दिसंबर को होनी वाली परीक्षा जनवरी तक के लिए स्थगित, अब इस दिन लिया जाएगा एग्जाम
परीक्षा दो शिफ्ट में आयोजित की जाएगी. पहली शिफ्ट सुबह 10 बजे से 11:30 बजे तक चलेगी. इसके बाद दूसरी शिफ्ट का समय दोपहर 3 बजे से शाम 4:30 बजे तय किया गया है.  
परीक्षा 16 केंद्रों पर आयोजित की जाएगी, जिनमें आगरा, अयोध्या, बरेली, गाजियाबाद, गोरखपुर, झांसी, कानपुर सिटी, लखनऊ, मथुरा, मेरठ, मुरादाबाद, मुजफ्फरनगर, प्रयागराज, सहारनपुर, सीतापुर और वाराणसी शामिल हैं.
यह भी पढ़ें- RPSC School Lecturer Exam: नहीं बदलेगी स्कूल व्याख्याता परीक्षा की तारीख, शिक्षा मंत्री ने कही ये बात
परीक्षा दो चरणों में आयोजित की जाएगी. पहले चरण में एमसीक्यू आधारित परीक्षा ली जाएगी जिसमें उम्मीदवार का हिन्‍दी भाषा का ज्ञान, लेखन क्षमता, सामान्य बुद्धिमता और सामान्य ज्ञान को भी जांचा जाएगा. पहले चरण के सफल उम्मीदावरों को दूसरे चरण के लिए बुलाया जाएगा, जिसमें टाइपिंग टेस्ट लिया जाएगा. 
परीक्षा के बाद प्रोविजनल आंसर की जारी की जाएगी, जिस पर परीक्षा देने वाले उम्मीदवार आपत्ति दर्ज कर सकेंगे. इसके बाद अंतिम आंसर की जारी की जाएगी. इसके बाद रिजल्ट जारी कर दिया जाएगा.